ថេកចុងក្រោយ

រឿង ថេកចុងក្រោយ ឬ The Last Tag គឺជាស្នាដៃនិពន្ធភាពយន្តដោយលោក នួន ម៉ូលីន ភាពយន្តរន្ធត់បែបយុវវ័យ
ដឹកនាំភាពយន្តដោយលោក សាង ច័ន្ទវិសាល និងនៅក្រោមការផលិតដោយផលិតកម្ម LD Picture Production។

សង្ខេបរឿង
នៅឆ្នាំ ២០១៣មានករណីក្មេងស្រីម្នាក់ឈ្មោះ នេសាបានលោតសម្លាប់ខ្លួនក្រោយវីដេអូ អាក្រាតកាយរបស់នាងត្រូវបានបែកធ្លាយក្នុងបណ្តាយសង្គមអ៊ីធើណេត។ និស្ស័យដែលត្រូវជាប្អូនស្រី របស់នេសា សោកស្តាយក្រោយការបាត់បង់បងស្រីជាទីស្រឡាញ់របស់ខ្លួន។ 
	ខួបគម្រោប៧ឆ្នាំនៃការស្លាប់របស់នេសាបានចូលមកដល់ វិញ្ញាណរបស់នាងនៅវិលៗមិនទាន់ អាចរកទីស្ងប់បាន។ វិញ្ញាណរបស់នាងបានស្វែងរកមូលហេតុនៃការបែកធ្លាយក្លីបវីដេអូរបស់នាងលើ បណ្តាយសង្គមដោយការចាប់ផ្តើមពីមិត្តជិតស្និតរបស់នាងដែលបាននាំនាងទៅលេងលើអគារចំណាស់ មួយបន្ទាប់មកអ្វីៗនាងក៏ចាំលែងបាននៅពេលនោះ។ មិត្តរបស់នាងបាន Tag វីដេអូបែកធ្លាយនោះបន្ត ព្រោះតែវិញ្ញាណនាងនេសាបានយាយីដល់នាងរហូតដល់បាត់បង់ជីវិតនាងតែម្តង។ 
	វីដេអូបែកធ្លាយបានបន្ត Tag អោយអ្នកពាក់ព័ន្ទគឺបុរសម្នាក់ដែលបានរំលោភនាងនេសា ដែលជាសង្សារចាស់របស់មិត្តជិតស្និតរបស់នាង។ បុរសម្នាក់នោះបានបន្ត Tag មុនស្លាប់គឺមិត្តភក្តិ របស់បុរសម្នាក់នោះដែលជាអ្នកថតវីដេអូអាក្រាតកាយរបស់នេសានៅពេលនោះ។ 
	វិញ្ញាណនេសាបានគិតថាបុរសម្នាក់នោះគឺជាអ្នកចុងក្រោយដែលពាក់ព័ន្ធ តែបុរសម្នាក់នោះ បានសារភាពថាវីដេអូនោះគេមិនបានបង្ហោះលើបណ្តាយសង្គមនោះទេ។ អ្នកដែលបង្ហោះចេញគឺជា ប្អូនស្រីបង្កើតរបស់នេសា គឺនាងនិស្ស័យ។ ព្រោះតែការច្រណែនពីការស្រឡាញ់របស់ឪពុកម្តាយ លើបងស្រីច្រើនជាងខ្លួន ធ្វើអោយនិស្ស័យបានសាងកំហុសមួយលើបងស្រីជាទីស្រឡាញ់នាងបាន យកវីដេអូបង្ហោះចេញដើម្បីទទួលបានការស្រឡាញ់ពីឪពុកម្តាយមកវិញ។ តែគ្រប់យ៉ាងធ្វើអោយ និស្ស័យបាត់បង់បងស្រីដែលតែងតែយកចិត្តទុកដាក់ បារម្ភ មើលថែ និងជាម្តាយទី២បន្ទាប់ពីម្តាយរបស់ ខ្លួនគឺបងស្រីជាទីស្រឡាញ់ព្រោះតែការច្រណែននៃការស្រឡាញ់។

តួសម្តែង
1. នូ ឧសភា
 
2. អែលឡា 

3. សី សី

ឯកសារយោង 

ភាពយន្តខ្មែរ